Չոն Հոնվոն

Չոն Հոնվոն (, ), Կորեայի Հանրապետության վարչապետը 2013 թվականի փետրվարի 26-ից մինչև 2015 թվականի փետրվարի 16-ը։

Կենսագրություն 
Չոն Հոնվոնը ծնվել է 1944 թվականի հոկտեմբերի 9-ին, Քենսան Նամդոյի նահանգի Հադոն գավառում։ Ավարտել է Սոնգյունգվան համալսարանի իրավագիտության ֆակուլտետը։ Դասախոսներից մեկը վարչապետ Հեն Սին Ջոնն էր։

Բուսանում տարբեր պաշտոններ է զբաղեցրել դատախազության մարմիններում, 2008-2011 թվականներին եղել Է Կորեայի փաստաբանների կոլեգիայի նախագահը։ 2012 թվականին հրաժարական է տվել դատախազի պաշտոնից։ 2012 թվականի խորհրդարանական ընտրություններում Չոն Հոնվոնը գլխավորել է Սենուրիի կառավարող կուսակցությունից ղեկավար պաշտոնների թեկնածությունների հանձնարարական կոմիտեն, տրամադրել իրավական աջակցություն Պարկ Կին Հեին՝ նախագահի պաշտոնում առաջադրմանը։ Զբաղվել է մասնավոր իրավաբանական պրակտիկայով։

Վարչապետի պաշտոն 
2013 թվականի փետրվարի 8-ին Կորեայի Հանրապետության ընտրված նախագահ Փակ Կըն Հյեն Չոն Հոնվոնին առաջադրել է վարչապետի պաշտոնի թեկնածու։ Այս մասին մամուլի ասուլիսի ժամանակ հայտարարել Է նախագահական լիազորությունների ընդունման հանձնաժողովի նախագահի տեղակալ Չին Յոնը։ Չոն Հոնվոնը մեկնաբանել է իր նշանակումը՝ ասելով, որ բարձր է գնահատում Փակ Կըն Հյեի մատուցած բարձր վստահությունը։

2013 թվականի փետրվարի 26-ին Ազգային ժողովում Չոն Հոնվոնը պաշտոնապես երդում է տվել Կորեայի Հանրապետության վարչապետի պաշտոնում։

2014 թվականի ապրիլի 27-ին Չոն Հոնվոնը հրաժարական է տվել վարչապետի պաշտոնից՝ որոշելով ստանձնել «Sewol» լաստանավի կործանման պատասխանատվությունը․

476 ուղևորներով լաստանավը, որոնց մեծ մասը դպրոցականներ ու ուսուցիչներ էին, շրջվել և խորտակվել Է ապրիլի 16-ին Հարավային Կորեայի ափերի մոտ երկու ժամում։ Զոհերի թիվը հասել է 300-ի։ Վթարի հաջորդ օրը, երբ Չոն Հոնվոնը հանդիպել է անհայտ կորած երեխաների ծնողների հետ, նրանք սուլել են, ինչ-որ մեկը ջրի շիշ է նետել նրա վրա։

Ապրիլի 27-ին նախագահի կաբինետի պաշտոնական ներկայացուցիչ Փակ Կըն Հյեն հայտնել էր վարչապետ Չոն Հոնվոնի հրաժարականն ընդունելու մասին, սակայն միայն այն բանից հետո, երբ որոնողափրկարարական աշխատանքների անցկացման հետ կապված իրավիճակը «ամբողջությամբ կվերցվի հսկողության տակ»։

Մայիսի 28-ին Գերագույն դատարանի նախկին դատավոր Ան Դե Հին, որը վարչապետի պաշտոնում առաջադրվել էր նախագահ Փակ Կըն Հյեի կողմից մայիսի 22-ին, հայտարարել է իր թեկնածությունը հանելու մասին, քանի որ նրա փաստաբանի չափազանց բարձր աշխատավարձը դժգոհություն է առաջացրել ժողովրդական զանգվածների շրջանում, և նրան մեղադրում են այն բանում, որ նա օգտագործել է նախկին դատավորի իր կարգավիճակը անձնական շահի համար։ 2013 թվականին նա 5 ամիս աշխատել է իրավաբանական ընկերությունում որպես իրավաբան և այդ ընթացքում վաստակել է մոտ 1,57 մլն դոլար։

Հունիսի 24-ին «Չունան իլբո» թերթի նախկին գլխավոր խմբագիր Մուն Չխանգիկը, որը նախագահ Փակ Կըն Հյեն առաջադրել էր Կորեայի Հանրապետության նոր վարչապետի պաշտոնում երկու շաբաթ առաջ, հայտարարել է կառավարությունը ղեկավարելու մերժման մասին՝ իր նախապապոնական հայացքների վերաբերյալ քննադատության պատճառով, և ասելով, որ «իմ հեռանալուց հետո ես մտադիր եմ օգնել երկրի նախագահ Փակ Կըն Հյեին»։

Հունիսի 26-ին Հարավային Կորեայի վարչապետի պաշտոնի թեկնածուներ գտնելու երկու անհաջող փորձերից հետո նախագահ Փակ Կըն Հյեն հրաժարվել է ընդունել Չոն Հոն Վոնի հրաժարականը, և այդպիսով նա թողել է իր պաշտոնը։

Ծանոթագրություններ

Արտաքին հղումներ 
 Премьер Южной Кореи ушел в отставку из-за «Севола»

Կորեացի քաղաքական գործիչներ
Հարավային Կորեայի քաղաքական գործիչներ